Karolinos
Karolinos (angl. The Carolinas) – sąvoka, vartojama Jungtinėse Amerikos Valstijose, norint bendrai pavadinti Šiaurės ir Pietų Karolinos valstijas. Amerikos kolonizacijos periodu, 1663–1710 m., Karolinos buvo žinomos Karolinos provincija. Iki to laiko, 1609–1663 m., šis žemės plotas buvo Virdžinijos kolonijos ir dominijos sudėtyje. Provincija buvo pavadinta Karolina Anglijos karaliaus Karolio I garbei. Manoma, kad regionas skilo į Šiaurės ir Pietų Karolinas 1729 m.